Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 663

37. Cikk Elszámolás PP-98 A nemzetközi elszámolást folyó ügyletnek kell tekinteni, és az érintett Tagállamok, valamint Szektortagok hatályos nemzetközi kötelezettségei szerint kell végrehajtani azon esetekben, amikor kormányaik megállapodást kötöttek erről a tárgykörről. Ha nem került sor ilyen megállapodások megkötésére, és az Alapokmány 42. cikke alapján megkötendő külön megállapodások is hiányoznak, ezen elszámolásokat az Igazgatási Szabályzatok szerint kell lefolytatni. PP-98 A nemzetközi távközlési szolgáltatásokat üzemeltető Tagállamok és Szektortagok igazgatásainak megállapodásra kell jutniuk terheléseik és jóváírásaik összegét illetően. A fenti 498. pontban említett terhelésekre és jóváírásokra vonatkozó számlakivonatot az Igazgatási Szabályzatok rendelkezései szerint kell elkészíteni, kivéve, ha az érintett felek között külön megállapodások jöttek létre.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes